Foto: Pixabay Avstraliya hukumati G‘arbiy Al-Qudsni Isroil poytaxti sifatida rasman tan oladi, ammo Tel-Avivdan elchixonani hozircha ko‘chirmaydi. Bu haqda mamlakat bosh vaziri Skott Morrison ma’lum qildi. «Hukumat Avstraliya G‘arbiy Al-Qudsni Isroil poytaxti sifatida tan olishi haqida qaror qabul qildi», - deya uning so‘zlarini keltiradi SBS. Oktyabr oyida Avstraliya Al-Qudsni Isroil poytaxti sifatida tan olish va u yerga o‘z elchixonasini ko‘chirish imkoniyatini o‘rganib chiqayotgani haqida xabar berilgan edi. Eslatib o‘tamiz, bundan avval OAV Avstraliya Al-Qudsni Isroil poytaxti deb tan olgani haqida xabar tarqatgandi.